Hei, denne artikkelen er over ett år gammel og kan inneholde utdatert informasjon

Det ble klart da listen over nominerte spillere til Fotballfesten ble presentert tirsdag.

André Hansen har vært solid i RBK-buret og kun sluppet inn 23 mål på 29 kamper. Birger Meling har gjort jobben enklere med godt forsvarsspill foran Hansen, og begge kjemper mot Moldes Eirik Hestad om prisen som årets spiller i Eliteserien.

Hestad har levert åtte mål og sju målgivende så langt i årets sesong.

Prisen for årets spiller i kvinnenes eliteserie, Toppserien, står mellom LSK-spillerne Guro Reiten og Ingrid Syrstad Engen, samt Ajara Nchout Njoya fra Sandviken.

Fotballfesten avholdes førstkommende søndag, dagen etter at Eliteserien avsluttes.

De nominerte til prisen for årets spiller i førstedivisjon er Holmbert Fridjonsson (Aalesund), Jonny Furdal (Viking) og Sondre Solholm Johansen (Mjøndalen).

Spillerne er nominert av en tverrfaglig jury.

Under tilstelningen skal også Toppscorerprisen i Eliteserien og Toppserien deles ut, samt Årets spillerforbilde, Årets supporterhistorie og Kniksens hederspris.